RESOLUCIÓN do 5 de outubro de 2016 pola que se conceden as axudas do programa Conecta Peme para fomentar a cooperación entre as pemes e os demais axentes do Sistema rexional de innovación, a través do apoio a proxectos de investigación e innovación orientados ao mercado e aliñados cos retos e prioridades identificados na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, convocadas pola Resolución do 30 de novembro de 2015 (código de procedemento IN852A).
Axencia Galega de Innovación — III. Outras disposicións — 18/10/2016

A resolución do 30 de novembro de 2015 (
Diario Oficial de Galicia
núm. 243, do 22 de decembro) estableceu as bases reguladoras para a concesión, en réxime de concorrencia competitiva, das axudas do programa Conecta Peme para fomentar a cooperación entre as pemes e os demais axentes do Sistema rexional de Innovación, a través do apoio a proxectos de investigación e innovación orientados ao mercado e aliñados cos retos e prioridades identificados na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 e procedeu á súa convocatoria para o ano 2016.
Os artigos 4 e 5 desta resolución de convocatoria establecen os requisitos que deben cumprir, respectivamente, os proxectos e os beneficiarios para poder optar ás axudas.
Unha vez revisada a documentación inicial dos expedientes xunto coa documentación achegada tras os requirimentos oportunos, o órgano instrutor formulou proposta de resolución de inadmisión das solicitudes que non cumprían coas exixencias contidas na convocatoria, nas bases reguladoras ou na normativa de subvencións, conforme o establecido no artigo 28.3 das bases reguladoras.
As solicitudes que resultaron admitidas foron obxecto de avaliación segundo os criterios de valoración establecidos no artigo 30 das bases reguladoras.
A comisión de avaliación prevista no artigo 29 das bases reguladoras, reuniuse o 22 de setembro de 2016 e elaborou unha relación de proxectos por orde decrecente de puntuación, e unha proposta de concesión de axudas aos proxectos ata onde alcance o crédito dispoñible na convocatoria.
Realizada esta o crédito dispoñible alcanza para financiar os proxectos que tiveron unha puntuación mínima de 69,5 puntos. O crédito restante resulta insuficiente para o financiamento da totalidade do seguinte proxecto na orde de prelación e, polo tanto proponse a denegación dos proxectos que acadan unha puntuación inferior a 69,5 puntos.
Unha vez realizada a instrución do procedemento e á vista da proposta de resolución e o informe emitido pola comisión de avaliación, o director da Axencia Galega de Innovación, como órgano competente segundo o disposto no artigo 27 das bases reguladoras
1. Conceder as axudas, respectando a intensidade máxima prevista no artigo 7 das bases reguladoras, a todas as empresas seleccionadas que figuran no anexo I desta resolución, por orde decrecente de puntuación.
2. Denegar as solicitudes que acadaron unha puntuación inferior a 69,5 puntos por non dispoñer de crédito suficiente para o seu financiamento. Estas solicitudes relaciónanse no anexo II.
3. Denegar as solicitudes que acadaron unha puntuación inferior a 50 puntos, de conformidade co disposto no artigo 30 das bases reguladoras. Estas solicitudes relaciónanse no anexo III.
4. Aceptar a renuncia ou desistencia das solicitudes que se recollen no anexo IV.
5. Publicar como anexo V a relación de solicitudes que foron declaradas inadmitidas nas súas correspondentes resolucións.
Todas as axudas concedidas imputaranse á aplicación orzamentaria 09.A3.561A.770.0, na que existe crédito adecuado e suficiente nos orzamentos da Comunidade Autónoma de Galicia para o ano 2016.
Contra esta resolución, que non esgota a vía administrativa, poderán os interesados interpoñer recurso de alzada perante o presidente da Axencia Galega de Innovación no prazo dun mes, que comezará a contar a partir do día seguinte ao da publicación desta resolución no
Diario Oficial de Galicia
.
Santiago de Compostela, 5 de outubro de 2016